Nde kaan haala haalaa, Lunseni Kamaraa fadaani haa ɓuuɓa nii tawi addii dalillaaji mum tekkuɗe fawi e dingiral wi’i e ka ɗo haala ngaroowa hay sinno heewɓe goongɗinaani ka: »mboɗo dikkii kala biyɗo ina anndiri mi jeyeede e lannda politik baawɗo wonde kala e nder leydi Gine ndi, alaa noon ko haali wiyeede njeyaa mi ko e lannda RPG mo Pr Alfaa Konnde. Maa taw noon ko hoddiro Allah heɓtii mi, nde njogii mi innde e yettoode uuroore manndeng hay sinno tawii njeyaa mi ko Gine Foonde (Guinee Forestiere). So tawii ko ɗum waɗi ɓe wiyde ko mi neɗɗo Alfaa Konnde, ɗum alaa ko mbaaw mi heen, sabu wonaa neɗɗo suɓantoo hoyre mum yettoode mum.